ഇന്നത്തെ പ്രധാന വാര്ത്തകള് 18102021 കേരളത്തിലെ പത്ത് ഡാമുകളില് റെഡ് അലേര്ട്ട് oct 18 top news കേരളത്തിലെ പത്ത് ഡാമുകളില് റെഡ് അലേര്ട്ട് പ്രഖ്യാപിച്ചു. കക്കി, ഷോളയാര്, മാട്ടുപ്പെട്ടി, കുന്ദള, കല്ലാര്കുട്ടി, പെരിങ്ങല്കുത്ത്, മൂഴിയാര്, കല്ലാറ്, ചിമ്മിനി, പീച്ചി എന്നീ ഡാമുകളിലാണ് റെഡ് അലേര്ട്ട് പ്രഖ്യാപിച്ചത്. ഇറിഗേഷന് വകുപ്പിന്റെ അഞ്ച് ഡാമുകളിലും ഇലക്രിസിറ്റി വകുപ്പിന്റെ മൂന്ന് ഡാമുകളിലും ഓറഞ്ച് അലേര്ട്ടും പുറപ്പെടുവിച്ചിട്ടുണ്ട്. മന്ത്രി കെ രാജനാണ് വാര്ത്താ സമ്മേളനത്തിനിടെ ഇക്കാര്യം അറിയിച്ചത്. കക്കി ഡാം തുറന്നു ഘട്ടംഘട്ടമായി 120 സെ.മീ വരെ ഉയര്ത്തും കക്കിആനത്തോട് ഡാമിന്റെ രണ്ട് ഷട്ടറുകള് തുറന്നു. ഡാമിന്റെ രണ്ട് ഷട്ടറുകള് ആദ്യഘട്ടമെന്ന നിലയില് രണ്ട് സെന്റിമീറ്റര് വീതമാണ് ഉയര്ത്തിയത്. ഘട്ടംഘട്ടമായി 120 സെ.മീ വരെ ഉയര്ത്തും. ഉച്ചയോടെ പമ്ബയിലും കക്കാട്ടാറിലും ഒന്നരയടി വരെ ജലനിരപ്പ് ഉയരുമെന്നാണ് മുന്നറിയിപ്പ്. ഷോളയാര് ഡാം തുറന്നു ചാലക്കുടി പുഴയുടെ തീരത്തുള്ളവര്ക്ക് ജാഗ്രതാ നിര്ദേശം ജലനിരപ്പുയര്ന്നതോടെ തൃശൂര് ഷോളയാര് ഡാമിന്റെ ഷട്ടറുകള് തുറന്നു. ചാലക്കുടി പുഴയുടെ തീരത്തുള്ളവര്ക്ക് ജാഗ്രതാ നിര്ദേശം നല്കി. സെക്കന്ഡില് 24.47 ക്യുമെക്സ് വെള്ളമാണ് പുറത്തേക്ക് ഒഴുക്കുന്നത്. നിലവില് 2662.8 അടിയാണ് ഷോളയാര് ഡാമിന്റെ ജലനിരപ്പ്. 2663 അടിയാണ് പരമാവധി സംഭരണശേഷി. ഡാമില് റെഡ് അലേര്ട്ട് പ്രഖ്യാപിച്ചു. പമ്ബാ ഡാമില് ഓറഞ്ച് അലേര്ട്ട് പമ്ബാ ഡാമില് ഓറഞ്ച് അലേര്ട്ട് പുറപ്പെടുവിച്ചു. നിലവിലെ ജലനിരപ്പ് 983.5 മീറ്ററാണ്. നദിയിലെ പരമാവധി ജലനിരപ്പ് 986.33 മീറ്ററാണ്. pamba dam orange alert ഇടുക്കി ഡാമില് ഓറഞ്ച് അലേര്ട്ട് ജലനിരപ്പ് 2,396.86 അടിയിലെത്തി മഴ വീണ്ടും ശക്തിപ്രാപിച്ചതോടെ ഇടുക്കി ഡാമില് ഓറഞ്ച് അലേര്ട്ട് പ്രഖ്യാപിച്ചു. രാവിലെ ഏഴുമണിമുതലാണ് ഓറഞ്ച് മുന്നറിയിപ്പ്. ഒരടി കൂടി വെള്ളം ഉയര്ന്നാല് അതീവ ജാഗ്രതാ മുന്നറിയിപ്പായ റെഡ് അലേര്ട്ട് പ്രഖ്യാപിച്ച് ജില്ലാ കളക്ടറുടെ അനുമതിയോടെ ഷട്ടര് ഉയര്ത്തി വെള്ളം തുറന്നുവിടണം. ജനങ്ങള് ജാഗ്രത പാലിക്കണമെന്ന് അധികൃതര് അറിയിച്ചു. Story Highlights : oct 18 top news